טל גולדברג

טל גולדברג (נולד ב-1983) הוא תסריטאי, במאי ועורך וידאו ישראלי, הידוע בזכות יצירות פנטזיה ומדע בדיוני ישראליות מקוריות כגון סדרת הטלוויזיה של הוט "תברחו", וסרט הקולנוע "אני לא מאמין, אני רובוט?!". גולדברג הוא בוגר החוג לקולנוע של אוניברסיטת ת"א והמסלול לעיצוב ופיתוח משחקי וידאו של שנקר.

קריירה קולנועית וטלוויזיונית
טל גולדברג למד במגמת הקולנוע של תיכון "ראשונים" בהרצליה. לאחר מכן התגייס לחיל האוויר שם שירת כבמאי ועורך וידאו. לאחר שלוש שנים כשסיים את שירותו הצבאי החל ללמוד בחוג לקולנוע וטלוויזיה באוניברסיטת תל אביב. במהלך לימודיו באוניברסיטה בשנת 2012 גולדברג כתב וביים, יחד עם גל זלזניאק, את הפיילוט העצמאי "אוף סקרין". נרכש לשידור ב-HOT VOD, עובד לסדרת רשת ב"וואלה".

במהלך 2014–2016 עבד במשרה מלאה כתסריטאי ובמאי הבית של ערוץ היוטיוב "שרוטונים" בו יצר עשרות סרטונים מצוירים ומצולמים. לאחר מכן יצא לדרכו העצמאית כפרילנס והמשיך לכתוב, לביים ולערוך סרטונים בעברית ואנגלית עבור חברות שונות.

בתחילת שנת 2016 הופץ בקולנוע סרט באורך מלא אותו גולדברג כתב וביים יחד עם גל זלזניאק, הקומדיה "אני לא מאמין, אני רובוט?!". הסרט היה מועמד לפרסים רבים ביניהם פרס הסרט הטוב ביותר בפסטיבל Sitges ופרס אופיר על עיצוב אמנותי. נרכש להפצה עולמית על ידי "Devilworks".

באותה שנה גולדברג ביים גם את סרט המציאות המדומה "Kafka 360" בו הצופה חווה את סיפורו של קפקא "הגלגול" מנקודת מבטו של הג׳וק. הסרט הוצג וזכה בפרסים בעשרות פסטיבלי של ניו מדיה ברחבי העולם. 

בשנת 2019 גולדברג כתב ופיתח סיטקום עם אילן רוזנפלד עבור ערוץ 10, אבל הערוץ נסגר. בהמשך אותה שנה גולדברג כתב וביים את סדרת הטלוויזיה לילדים ונוער "תברחו" יחד עם אילן רוזנפלד, בהפקת דורי מדיה דרסט. הסדרה עלתה בלעדית בהוט במהלך חנוכה 2019 והוכרזה כסדרה הכי נצפית של HOT VOD Young לשנת 2019.

בשנת 2020 גולדברג עבד כמנהל התוכן של ספריית "Fresh" המכילה פורמטים מקוריים עבור HOT VOD young. בסוף 2020, סדרת מתח-אימה תקופתית חדשה למבוגרים שפיתח וכתב התקבלה לרדידנסי של Festival Séries Mania בקו-פרודקציה ישראלית-צרפתית ובמקביל פיתח ביחד עם התסריטאי שראל פיטרמן סיטקום לילדים בשם "סופר סבא" עבור חברת ענני. 

בשנת 2021 גולדברג כתב ופיתח את "אותות ומופתים", סדרת מתח תקופתית למבוגרים עבור Yes וענני על פי רעיון מקורי שלו ובשיתוף התסריטאי חיים אביחיל. 

בשנת 2022 לקח חלק בפיתוח המהלך העונתי של "סיבוב מסוכן", דרמה יומית חדשה לנוער באורך כ23 פרקים של חברת "יונייטד קינג" וערוץ ניקלודיאון, ואף כתב עבורה טריטמנטים ודיאלוגים עבור כשליש מפרקי העונה. 

ב-2023 פיתח וכתב את העונה הרביעית של הסדרה "מולי וצומי"  עבור ערוץ הופ והחל להגיש את הפודקאסט ״בום בפריים״ של אתר תעשייה בו הוא מראיין לצידה של גלי מאירי אושיות שונות מתעשיית הטלוויזיה והקולנוע.

קריירה בתיאטרון
בשנת 2021 גולדברג ביים את ההצגה האינטרקאטיבית לילדים "הליגה של ג׳יגה" המשלבת שחקנית ומסכי טלוויזיה. באותה שנה גם כתב את העלילה והדיאלוגים עבור המופע האינטראקטיבי "Enter" בביצוע תיאטרון המסתורין מופע המשלב אלמנטים של גיימינג, וידאו ארט וסאונד עם הופעה חיה של שחקנים ומאפשר לקהל לשחק תוך כדי תנועה בחללים ענקים.

קריירה בגיימינג
בשנת 2016 במסגרת לימודי פיתוח משחקי וידאו במכללת שנקר, יצר גולדברג את "Yodel Climbers" שהיה מועמד באותה שנה לפרס משחק האינדי הטוב ביותר של ועידת המשחקים Casual connect. לאחר מכן כתב גולדברג תסריטים ונרטיב למשחקי וידאו שונים. בשנת 2021 כתב את חלק מהנרטיבים למשחק האינדי הישראלי ״Lost In Play״ שהיה מועמד למשחק השנה בקטגוריית משפחה בתחרות של D.I.C.E.

קריירה מוזיקלית
בשנים 2009 עד 2011 גולדברג שימש כסולן להקת "השבלולים", להקת מחווה לאריק איינשטיין. הופיע עם שיריו בעשרות הופעות בכל רחבי הארץ במועדוני הופעות כמו ובערוצי הטלוויזיה השונים. בשנת 2019 הוא כתב את המילים לשיר הנושא של הסדרה "תברחו" יחד עם אילן רוזנפלד, והוציא סינגל ראשון שכתב, הלחין והפיק בשם "אתה נשאר לבד".

קישורים חיצוניים 
 

 ריאיון עם טל גולדברג על "תברחו", אתר תעשייה
 ריאיון עם טל גולדברג ואינה בקלמן על הסרט "אני לא מאמין אני רובוט!" ב-"עושים סדר"
 ריאיון עם טל גולדברג וגל זלזניאק על הסרט "אני לא מאמין, אני רובוט!" ב-"חי בסרט"
 
 
 
 ריאיון עם טל גולדברג על סדרות רשת - "המקצוענים", ערוץ 10
 משה אבוטבול, ידיעה על "תברחו", באתר פרוגי

הערות שוליים

במאי קולנוע ישראלים
במאי טלוויזיה ישראלים
זמרים ישראלים
מלחינים ישראלים
תסריטאים ישראלים
מוזיקאים ישראלים
תסריטאי טלוויזיה ישראלים
תסריטאי קולנוע ישראלים
בוגרי תיכון הראשונים (הרצליה)
בוגרי החוג לקולנוע וטלוויזיה באוניברסיטת תל אביב
ישראלים שנולדו ב-1983